# Javni razpis:

# “Spodbujanje trajnostne poslovne strateške transformacije in razvoj novih poslovnih modelov v slovenskih podjetjih za lažje vključevanje v globalne verige vrednosti”

**ODGOVORI NA VPRAŠANJA 1.7.2019**

**1. Vprašanje**

Rok za prvi razpis je kar kratek in da ne izgubljamo časa imam naslednja vprašanja:

* kot svetovalec za poslovne spremembe vidim na tem področju dobre možnosti za pomoč v gospodarstvu oz. konkretno pri 2-3 podjetij, kjer bi se dalo narediti določen lep napreden, a pomeni, da dano podjetje da vlogo in potem mu vi pomagate narediti to strateško transformacijo, ali pa mora podjetje na trgu poiskati svetovalca, da mu to naredi.
* predhodno alinejo sem zapisal zaradi tega, ker bi lahko določenemu podjetju pomagal izvesti strateško prenovo, se pravi proučiti strateško vrzel, postaviti nove strateške usmeritve ter najti partnerja v tujini (ga poznam), kjer bo lahko tudi povečal prodajo – povedano drugače, s sodelovanjem z mano bo podjetje postavilo nov – spremenjen poslovni model ter ga tudi v določenem času začelo izvajati. V razpisu omenjate, da lahko svetovalec dobi maksimalno 24.250 EUR, a so to sredstva za nas svetovalce ali jih vi najdete v sklopu A ali najde svetovalce samo podjetje, ki se bo prijavljalo na razpis
* a za te svetovalce obstajajo kakšni posebni pogoji ali je lahko vsakdo, ki je dovolj strokoven in konkurenčen:
* a svetovalec dobi sredstva samo v primeru, če podjetje dobi razpis, a že če je izbrano v sklopu A
* ostala vprašanja bom posredoval naknadno.

**Odgovor:**

Javni razpis definira dva sklopa. V sklopu A javnega razpisa se podjetje vključi v individualno prilagojen proces trajnostne poslovne strateške transformacije za katerega SPIRIT zagotavlja strokovnjaka s tega področja, ki s podjetjem izvede Akademijo TPSMP. O ciljih in načinu dela je podrobneje pojasnjeno v točki 2 razpisne dokumentacije.

Strošek storitve izvedbe procesa sklopa A, kot je navedeno v točki 11.1 javnega razpisa, znaša 24.250 EUR na podjetje, ki se v primeru, da izpolnjuje vse splošne in posebne pogoje, ter na podlagi meril ocenjevanja, vključi v Sklop A. Stroške sklopa A v celoti pokriva SPIRIT Slovenija, znesek pa se podjetju všteva v shemo državne pomoči de minimis, skladno z 9. točko javnega razpisa.

Strokovnjaki, ki izvajajo proces v Sklopu A, so že izbrani na podlagi javnega naročila, objavljenega na portalu enaročanje.si 4.12.2018. Postopek izbora strokovnjakov/ekspertov je že zaključen.

**2. Vprašanje**

V razpisni dokumentaciji sem zasledil naslednje:

**Ključne izvedbene faze celotne operacije so:**

**Faza 1:** Izbor zunanjih strokovnjakov za izvedbo Akademije TPSMP 2019-2022.

Zanima me ali je bila ta prva faza že izvedena oziroma še ni bila.

Če je že bila, na podlagi katerega javnega razpisa je bila, in kje so objavljeni pogoji, ki so jih morali izpolnjevati strokovnjaki, da so se uvrstili med izvajalce Akademije TPSMP 2019-2022. Oziroma ali je izbor potekal kako drugače. Če še ni bila, kje in kdaj bo objavljen razpis za svetovalca/eksperta  v tej Akademiji? Oziroma ali bo sestava določena kako drugače?

**Odgovor:**

Strokovnjaki, ki izvajajo proces v Sklopu A, so že izbrani na podlagi javnega naročila, objavljenega na portalu enaročanje.si 4.12.2018. Postopek izbora strokovnjakov/ekspertov je že zaključen.

**3. Vprašanje**

Kaj naredimo v primeru, ko delujemo kot skupina več podjetij, ampak skupaj ne dosegamo več kot 20 zaposlenih; bi se pa kljub vsemu radi prijavili na ta razpis. Pogoj 20-ih zaposlitev se nam zdi diskriminatoren.

**Odgovor:**

Namen javnega razpisa je podpreti mala in srednje velika podjetja v cilju dviga mednarodne konkurenčnosti in izvozne intenzivnosti skozi trajnostno poslovno strateško transformacijo. Posebni pogoj povezan s številom zaposlenih, ki ga prijavitelj mora izpolnjevati je definiran v točki 4.2.1. javnega razpisa in jasno opredeljuje, da mora prijavitelj na zadnji dan preteklega meseca pred datumom oddaje vloge na javni razpisa zaposloval najmanj 20 in največ 249 oseb.

Pravna in organizacijska oblika prijavitelja je definirana v točki 4.1. javnega razpisa in v prvi navedbi opredeljuje, da je prijavitelj lahko mala ali srednje velika pravna ali fizična oseba, ki se ukvarja z gospodarsko dejavnostjo v Republiki Sloveniji in organizirana kot gospodarska družba ali samostojni podjetnik v skladu z ZGD-1 ali kot zadruga z omejeno odgovornostjo v skladu z Zakonom o zadrugah.

**ODGOVORI NA VPRAŠANJA 3.7.2019**

**4. Vprašanje**

Ali se najprej prijavimo za Sklop A in če smo izbrani se lahko prijavimo za sklop B?

Katere obrazce moramo izpolniti in posredovati za prijavo Sklop A?

**Odgovor:**

Javni razpis zajema Sklop A in Sklop B.

Prijavitelj, ki se najprej prijavlja na Sklop A mora ob prijavi skladno s 4. točko razpisne dokumentacije oddati izpolnjen in ustrezno podpisan/ožigosan Obrazec 1, Obrazec 2, Obrazec 3, vse dodatno zahtevane priloge ter Tabelo iz točke 8. iz razpisne dokumentacije.

Ob podpisu Tabele iz točke 8. prijavitelj tudi potrjuje, da je seznanjen z vsebino Obrazca 6 – vzorec pogodbe.

Z izpolnjenim Obrazcem 7, prijavitelji opremijo kuverto za oddajo vloge na javni razpis.

Obrazec 4 in Obrazec 5, se nanašata na Sklop B in jih prijavitelj odda po uspešno opravljenem Sklopu A , ob predložitvi izvedbenega projekta za sofinanciranje v Sklopu B.

Prijavitelji , ki so sodelovali in uspešno zaključili pilotno Akademijo TPSMP 2016-2017 , ob oddaji vloge na Sklop B, izpolnijo, podpišejo/ožigosajo in priložijo vse Obrazce 1,2,3,4,5, vse dodatno zahtevane priloge ter Tabelo iz točke 8. razpisne dokumentacije.

Z izpolnjenim Obrazcem 7, prijavitelji opremijo kuverto za oddajo vloge na javni razpis.

**5. Vprašanje**

Zanima nas ali so izvajalci v Akademiji trajnostnih in poslovnih strategij in modelov v podjetjih 2019 - 2022 že določeni ali se lahko priključijo še kakšni novi? Namreč naše podjetje se ukvarja ravno s to dejavnostjo in ker imamo lepo bazo strank bi naše storitve lahko dobili sofinancirane.

**Odgovor:**

Strokovnjaki, ki izvajajo proces v Sklopu A, so že izbrani na podlagi javnega naročila, objavljenega na portalu enaročanje.si 4.12.2018. Postopek izbora strokovnjakov/ekspertov za izvedbo Akademije TPSMP je že zaključen.

Prijavitelji pa bodo v sklopu B samostojno izbirali strokovnjake in svetovalce za pomoč pri izvedbenem projektu.

**6. Vprašanje**

Med posebnimi pogoji za sklop A (vključitev v Akademijo TPSMP) je navedeno, da mora prijavitelj zaposlovati najmanj 20 in največ 249 oseb (za polni oz. krajši delovni čas).

Naše podjetje zaposluje samo 5 oseb, potem takem sklepam, da ne moremo kandidirati za razpisana sredstva?

Zanima me še, kakšni so konkretni primeri projektov, ki se jih lahko vključi v razpisno dokumentacijo?

V javnem razpisu je opredeljeno zelo splošno: novi poslovni modeli za lažje vključevanje v globalne verige vrednosti (internacionalizacija), povečanje mednarodne konkurenčnosti, zelena gospodarska rast, …

**Odgovor:**

Prijavitelj mora zadostiti vsem splošnim in posebnim pogojem, ki vključujejo tudi navedbo, da mora biti v mesecu pred prijavo na javni razpis zaposlenih vsaj 20 in največ 249 zaposlenih.

V program po javnem razpisu se vključijo lahko vsa podjetja, ki svoje poslovanje zavedno in odgovorno trajnostno strateško transformirajo. Konkretni izvedbeni projekti in smernice se gradijo in definirajo v ter po sklopu A, saj so konkretni predlagani izvedbeni projekti predmet vključitve v sklop B.

**ODGOVORI NA VPRAŠANJA 5.7.2019**

**7. Vprašanje**

Kdo so strokovnjaki iz Akademije TPSMP ter kakšen je program v sklopu A?

**Odgovor:**

Strokovnjaki, ki izvajajo proces v Sklopu A, so že izbrani na podlagi javnega naročila, objavljenega na portalu enaročanje.si 4.12.2018. Postopek izbora strokovnjakov/ekspertov za izvedbo Akademije TPSMP je že zaključen.

Program sklopa A je podrobneje predstavljen v točki 2 razpisne dokumentacije.

**8. Vprašanje**

Naše podjetje je uspešno sodelovalo že v prvi akademiji in bi se želeli prijaviti v okviru omenjenega razpisa na SKLOP B.

Pri pregledu razpisnih pogojev bi potrebovali nekatera dodatna pojasnila:

1. Ali je v okviru razpisa za SKLOP B kakšna omejitev glede razdelitve upravičenih stroškov po posameznih kategorijah – konkretno ali so lahko upravičeni stroški 100% stroški zunanjih izvajalcev?
2. V okviru upravičenih stroškov je tudi postavka stroški plač (razvojniki, tehnično sodelavci, itd.) – vprašanje: Morajo biti razvojniki/tehnično osebje vpisani v ARRS bazo?
3. V razpisni dokumentaciji je navedeno, da so za upravičene stroške razvoja upravičeni samo tisti projekti, ki so sestavljeni iz pilotnega in demonstracijskega dela projekta à obstaja kakšna razdelitev kaj je pilotni in kaj demonstracijski del? Ali je to podobno kot v razpisu Demo piloti? Je tu kako omejeno koliko traja en sklop in koliko drug sklop à govorimo o časovni komponenti?
4. Stroški zunanjih storitev (za področje MSP) à kdo je lahko zunanji izvajalec in ali je potrebno dokazovati gospodarnost izbora?
5. Storitve zunanjih svetovalcev – smo tu omejeni na katera področja se te svetovalne storitve nanašajo? Nam lahko npr. podjetje svetuje pri razvoju digitalnih procesov v našem podjetju?

**Odgovor:**

Specifični stroški so odvisni glede na vsebino posameznega izvedbenega projekta. Ni omejitev glede na vrsto stroška, ki so opredeljene v skladu s točko 11.2. javnega razpisa in točko 6. razpisne dokumentacije.

Pri izvajanju razvojnega in tehnološkega svetovanja v sklopu B so lahko vključeni strokovnjaki, ki niso vpisani v bazo ARRS.

Pri opredelitvi pilotnega in demonstracijskega dela projekta se pri določitvi stroška smiselno upošteva časovna komponenta izvedbenega projekta in se ta ne ločuje na pilotni in demonstracijski.

Od prijaviteljev se pričakuje, da bodo pri izboru zunanjega izvajalca ravnali gospodarno in storitev pridobili po tržni ceni.

Področja izvajanja storitev zunanjih izvajalcev v sklopu B niso omejena, morajo pa biti vsebinsko vezana na izvedbeni projekt, ki ga boste predložili in v skladu z Obrazcem 4 in 5 in skladno s točko 5 razpisne dokumentacije in točko 5.2. javnega razpisa.

**9. Vprašanje**

Ali morajo osebe, ki bi jih vključili v Sklop B razpisa obvezno biti vključene v razvojno raziskovalno skupino podjetja in evidentirane pri ARRS ali lahko v projektu sodelujejo tudi osebe, ki niso vpisane v RRS podjetja?

**Odgovor:**

Pri izvajanju razvojnega in tehnološkega svetovanja v sklopu B so lahko vključene osebe, ki niso vpisani v bazo ARRS.

Prijavitelj sam opredeli vključene zaposlene osebe in katere vloge bodo opravljali. Naknadna sprememba dodeljenih vlog pa ni možna.

**10. Vprašanje**

Pozdravljeni

Glede razpisa bi prosili možen termin sestanka

**Odgovor:**

Posveti vezani na izvajanje prijav na razpis niso predvideni in v javnem razpisu niso opredeljeni.

Vsa vsebinska vprašanja nam lahko pisno zastavite in bodo skupaj z odgovori javno objavljeni na spletni strani objave javnega razpisa.

**11. Vprašanje**

* ali je prestop v sklop B "samodejni" če so izpolnjene vse obveznosti iz sklopa A, ali pa bo prestop v B dejansko pomenil še eno selekcijo?
* ali je za sklop B na voljo proporcionalno manj denarja na voljo kot za sklop A (ali bo predvidoma več podjetij dobilo sklop A kot sklop B), če da, kakšno okvirno razmerje med A in B je predvideno?
* ali bo za prestop v B (ob izpolnjenih obveznostih iz A) dovolj opis izvedbenega projekta iz te prve prijavi in zgolj formalna prijava v B ali pa bo dejansko potrebno napisati novo podrobno prijavo za izvedbeni projekt za sklop B?

**Odgovor:**

Postopek izvajanja vsebine javnega razpisa za Sklop A je natančneje opisan v drugi točki razpisne dokumentacije. Prijavitelj, ki izpolnjuje vse pogoje in je po merilih za vključitev v sklop A dosegel zahtevano število točk po postopku, ki je podrobneje opisan v peti točki razpisne dokumentacije (posebej v Koraku 1 in Koraku 2), se najprej vključi v sklop A.

Šele po zaključenem sklopu A se odda predlog izvedbenega projekta, ki se pripravlja tekom samega izvajanja Skopa a, in sicer se ta odda na podlagi izpolnitve obrazca 4 in 5. Ob oddaji prijave za Sklop B s prijavo izvedbenega projekta, se preverijo posebni pogoji za vključitev v Skop B po točki 4.2.2. javnega razpisa. Ob izpolnjevanju teh pogojev se vloga oceni skladno s postopkom ocenjevanja vlog za sofinanciranje izvedbenih projektov v okviru Sklopa B, kot je to navedeno v točki 5 razpisne dokumentacije. Če izvedbeni projekt doseže minimalno 7 točk v skladu z merili opredeljenimi v Koraku 3 iz točke 5.2. javnega razpisa, se predlaga za sofinanciranje in se z prijaviteljem/prejemnikom sredstev sklene pisni dodatek k pogodbi.

Prijavitelj se ne more avtomatično prijaviti zgolj  v sklop B,  razen tisti prijavitelji, ki so bili vključeni in so uspešno zaključili pilotno Akademijo 2016-2017.

Za sklop B je namenjeno skupaj v obdobju 2019-2022  6.000.000,00 EUR v povprečju 100.000,00 na posameznega prijavitelja in glede na posamezni rok oz. cikel izvedbe (5x), ki predvideva predvidoma 10-13 prijaviteljev na posamezni cikel.

**12. Vprašanje**

Ali lahko najamemo zunanjega svetovalca za sklop B, s katerim že sodelujemo?

**Odgovor:**

Pri izboru zunanjega izvajalca, ki s podjetjem/prejemnikom sredstev  sodeluje pri izvajanju sklopa B javnega razpisa, mora prejemnik sredstev v sklopu B, ravnati gospodarno in storitev pridobiti po tržni ceni. Prejemnik sredstev v sklopu B bo moral v poročilu, ki ga bo predložil k zahtevku za izplačilo, navesti kako je pri izboru zunanjega izvajalca upošteval načelo gospodarnosti in pridobil storitev po tržni ceni ter navesti dokazila o izboru zunanjega izvajalca (tri prejeta ponudbe med seboj nepovezanih družb in dokumentacija s katero izkaže preveritev tržnih cen; v primeru da treh ponudb ni mogoče pridobiti, mora  prejemnik sredstev  navesti dokumentacijo, s katero lahko izkaže, da je preveri tržne cene).

K zahtevku za izplačilo bo moral prejemnik sredstev v sklopu B predložiti kopijo sklenjene pogodbe z zunanjim izvajalcem (ki ne sem biti sklenjena pred datumom oddaje vloge na predmetni javni razpis), ki se nanaša na storitve v okviru sofinanciranega izvedbenega projekta na predmetni javni razpis in dokumentacijo o izboru zunanjega izvajalca, ki jo je navedel v poročilu k zahtevku.

Ob izpolnitvi vseh zgoraj navedenih zahtev oz. pogojev, seveda lahko prijavitelj in prejemnik sredstev v Slopu B sodeluje s svojim že obstoječim zunanjim izvajalcem.

**13. Vprašanje**

Ali so znane osebe - strokovnjaki iz Akademije TPSMP ter kakšen je program v sklopu A?

**Odgovor;**

Ekipo strokovnjakov za izvedbo procesa v Sklopu A sestavljajo:

1. Dr. Adriana Rejc Buhovac
2. Tatjana Fink, MBA
3. Gavin Lawrie, MBA
4. Dr. Nenad Savič
5. Breda Kolar
6. Danilo Tič

Program/proces izvedbe dela in aktivnosti Sklopa A je podrobneje opisan v točki 2 razpisne dokumentacije.